Pål Grøt var trolig elev av Nils Bæra i Ål og ble en av de sentrale rosemalerne i Hol. Malingen hans har mange fellestrekk med malingen til sambygdingen Torstein Sand. Disse to ser ut til å ha påvirket hverandre både i motiv valg og i teknikk, og begge ble viktige forbilder for samtidige og senere rosemalere i Hol. Pål Grøt har malt mange ølboller med stor variasjon og fantasirikdom. Kistemalingen hans har oftest ett grunntema og midtmotivene er gjerne dyrefigurer eller hus.